2013 m. veiklos rezultatai ir suteiktos paslaugos

EASO veikla gali būti skirstoma į penkias tikslines sritis: nuolatinė parama, specialioji parama, nepaprastųjų padėčių parama, informacijos ir analizės parama ir parama trečiosioms šalims. Nuolatinė parama. Mokymo srityje EASO surengė 13 mokytojų mokymo sesijų, parengė tris naujus mokymo modulius ir atnaujino šešis jau esamus modulius, parengė du mokymo vadovus ir sukūrė mokymo kabiną, parengė naują mokymosi trajektoriją, surengė metinį didaktikos seminarą, du susitikimus nacionalinių ryšių palaikymo centrų mokymo tema ir susitikimą su mokymo orientavimo grupe. EASO darbas tobulinant prieglobsčio suteikimo procedūrų ir sprendimų kokybę apėmė EASO kokybės matricą, keturių teminių praktinio bendradarbiavimo posėdžių ir nacionalinių ryšių palaikymo centrų posėdžio kokybės klausimais parengimą. Informacijos apie kilmės šalis (IKŠ) srityje EASO patvirtino IKŠ tinklo metodą, sukūrė tris konkrečius IKŠ tinklus –Sirijos, Somalio ir Pakistano – bendrame Europos IKŠ portale paskelbė 2108 naujus IKŠ dokumentus, surengė du nacionalinių bendro portalo administratorių posėdžius, du strateginio IKŠ tinklo posėdžius ir dešimt konkrečių šalių pratybų ir seminarų. Be to, EASO parengė lyginamąją Vakarų Balkanų analizę ir surengė mokymą IKŠ portalo tema. Beglobių nepilnamečių srityje EASO išleido leidinį, pavadintą „EASO amžiaus nustatymo praktika Europoje“, surengė keturis praktinius bendradarbiavimo posėdžius, metinę konferenciją beglobių nepilnamečių tema ir atliko vieną tyrimą šeimos paieškos tema. EASO atnaujino esamų tiesioginio vertimo valstybėse narėse kalbų sąrašą, dalyvavo atitinkamuose TVR agentūrų posėdžiuose, skirtuose prekybos žmonėmis ir bendradarbiavimo su teismų ir tribunolų nariais stiprinimo temomis. Specialioji parama. EASO suteikė specialiąją paramą Švedijai ir Italijai. Švedijos atveju EASO surengė specialų mokymą pagal du EASO modulius, tuo tarpu Italijos atveju EASO prisidėjo įgyvendinant vieną specialiosios paramos planą, apėmusį 45 paramos veiklas. Dešimtyje paramos komandų dirbo 25 ekspertai, kurie surengė šešis teminius seminarus Dublino ir kilmės šalies temomis, parengė Italijos priėmimo sistemos schemą ir surengė mokymus Italijos teismų darbuotojams. Be to, EASA surengė du praktinius bendradarbiavimo posėdžius perkėlimo tema, dalyvavo pirmame metiniame perkėlimo forume ir dalyvavo Viduržemio jūros regiono specialios paskirties darbo grupės darbe, kur EASO buvo priskirti aštuoni veiksmai. Nepaprastųjų padėčių parama. EASO suteikė nepaprastųjų padėčių paramą Graikijai ir Bulgarijai, nusiuntusi 49 ekspertus dirbti 25 prieglobsčio paramos grupėse. Buvo įgyvendintas EASO ir JTVPRK neišspręstoms byloms tvarkyti skirtas projektas Graikijai ir buvo pravestos nepaprastųjų padėčių pratybos su Frontex prie Rumunijos ir Bulgarijos pasienio. EASO surengė tris prieglobsčio pagalbos rezervo ir nacionalinių informacijos centrų posėdžius. Informacijos ir analizės parama. EASO paskelbė savo metinę ataskaitą dėl prieglobsčio padėties Europos Sąjungoje 2012 m., tris ketvirčio ataskaitas dėl prieglobsčio ir 12 mėnesinių ataskaitų dėl prieglobsčio. Be to, EASO parengė savo skubaus įspėjimo ir parengties sistemos II etapą. Parama trečiosioms šalims. EASO priėmė Išorės veiksmų strategiją, dalyvavo Prahos procese ir ES mobilumo partnerystėse su Tunisu ir Maroku ir dialoge apie migraciją, mobilumą ir saugumą Jordanijoje. 2013 m. gruodžio mėn. su šiomis trimis šalimis buvo sutarta dėl projekto, susijusio su Europos kaimynystės ir partnerystės priemone. Pagaliau EASO surengė du praktinius bendradarbiavimo posėdžius – vieną persikėlimo tema ir kitą BEPS išorės aspekto tema bei dalyvavo dviejuose praktiniuose seminaruose Techninės pagalbos ir informacijos mainų programos (TAIEX) tema. EASO veiklos organizavimo srityje EASO surengė keturis Valdybos posėdžius, priėmė tris Valdybos sprendimus, pasirašė darbinį susitarimą su JTVPK ir su FRA, surengė savo trečią konsultacinio forumo posėdį ir įvairiais klausimais konsultavo civilinę visuomenę. EASO priėmė savo daugiametę darbo programą 2014–2016 m. laikotarpiui. Pagaliau Europos Komisija 2013 m. atliko EASO praktinio bendradarbiavimo poveikio prieglobsčiui ir BEPS vertinimą.